
ΤΕΥΧΟΣ ΔΕΥΤΕΡΟ 


Αρ 


. Φύλλου 3666 


ΑΠΟΦΑΣΕΙΣ 

Αριθ. Υ76 _ 

Σύσταση Επιτροπής Παρακολούθησης για την 

υλοποίηση του Εθνικού Σχεδίου Δράσης για την 

Εφοδιαστική (Ιος|ί5ίκ5). 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Τις διατάξεις: 

α) των παραγράφων 3 και 5 του άρθρου 25 και του 
άρθρου 90 του Κώδικα Νομοθεσίας για την Κυβέρνηση 
και τα κυβερνητικά όργανα, ο οποίος κυρώθηκε με το 
άρθρο πρώτο του π.δ. 63/2005 (Α' 98), 

β) της περίπτ. «Μεταφορές και Εφοδιαστική»της υπο- 
παραγράφου 4.3 της παραγράφου Γ' του άρθρου 3 του 
ν. 4336/2015 (Α' 94), όπου προβλέφθηκε η θέσπιση σχε¬ 
δίου δράσης για τη στρατηγική εφοδιαστικής. 

2. Το π.δ 69/2015 «Διορισμός του Αλέξιου Π. Τσίπρα 
ως Πρωθυπουργού» (Α' 113). 

3. Την αριθ. 66/13.06.2016 απόφαση του Κυβερνητικού 
Συμβουλίου Οικονομικής Πολιτικής με την οποία εγκρί- 
θηκε το Εθνικό Σχέδιο Δράσης για τα ΙορίΒΐώδ. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Σύσταση - Συγκρότηση Επιτροπής 

1. Συνιστάται Επιτροπή με την ονομασία «Επιτροπή 
Παρακολούθησης για την υλοποίηση του Εθνικού Σχε¬ 
δίου Δράσης για την Εφοδιαστική (ίθ9ί5ΐίο5)» με σκο¬ 
πό την παρακολούθηση της προόδου υλοποίησης και 
αποτελεοματικότηταςτων σχεδιασμένων δράσεων, που 
συνθέτουν το ανωτέρω Εθνικό Σχέδιο Δράσης. 

2. Στην Επιτροπή μετέχουν οι εξής: 

α) Ο Γενικός Γραμματέας του Υπουργείου Υποδομών 
και Μεταφορών ως Πρόεδρος, και ως μέλη: 

β) Ο Γενικός Γραμματέας Δημοσίων Επενδύσεων και 
Εθνικού Στρατηγικού Πλαισίου Αναφοράς (ΕΣΠΑ) του 
Υπουργείου Οικονομίας και Ανάπτυξης. 

γ) Ο Γενικός Γραμματέας Βιομηχανίας του Υπουργείου 
Οικονομίας και Ανάπτυξης. 


δ) Η Γενική Γραμματέας του Υπουργείου Περιβάλλο¬ 
ντος και Ενέργειας. 

ε) Ο Γενικός Γραμματέας Υποδομών του Υπουργείου 
Υποδομών και Μεταφορών. 

στ) Ο Γενικός Γραμματέας Λιμένων, Λιμενικής Πολιτι¬ 
κής και Ναυτιλιακών Επενδύσεων του Υπουργείου Ναυ¬ 
τιλίας και Νησιωτικής Πολιτικής. 

ζ) Ο Γενικός Γραμματέας του Υπουργείου Αγροτικής 
Ανάπτυξης και Τροφίμων. 
η) Ο Γενικός Γραμματέας Συντονισμού, 
θ) Ο Πρόεδρος του Συμβουλίου Ανάπτυξης και Αντα¬ 
γωνιστικότητας της Εφοδιαστικής, η σύσταση του οποί¬ 
ου προβλέπεται στο άρθρο 7 του ν. 4302/14 (Α' 225). 

3. Στην Επιτροπή συμμετέχουν, κατά περίπτωση, ως 
εκπρόσωποι των συναρμόδιων Υπουργείων οι εξής: 

α) Ο Γενικός Γραμματέας Πολιτικής Προστασίας του 
Υπουργείου Εσωτερικών. 

β) Η Γενική Γραμματέας Έρευνας και Τεχνολογίας του 
Υπουργείου Παιδείας, Έρευνας και Θρησκευμάτων. 

γ) Ο Γενικός Γραμματέας του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης, 
δ) Ο Γενικός Γραμματέας του Υπουργείου Υγείας, 
ε) Ο Γενικός Γραμματέας του Υπουργείου Διοικητικής 
Ανασυγκρότησης. 

στ) Η Γενική Γραμματέας Χωρικού Σχεδιασμού και 
Αστικού Περιβάλλοντος του Υπουργείου Περιβάλλοντος 
και Ενέργειας. 

ζ) Ο Γενικός Γραμματέας Αγροτικής Πολιτικής και Δια¬ 
χείρισης Κοινοτικών Πόρων του Υπουργείου Αγροτικής 
Ανάπτυξης και Τ ροφίμων. 

η) Η Ειδική ΓραμματέαςΔιαχείρισηςΤομεακών ΕΠτου 
ΕΤΠ Α και ΤΣ του Υπουργείου Οικονομίας και Ανάπτυξης. 

4. Στην Επιτροπή μπορεί να παρίσταται ο Υπουργός ή 
ο Υφυπουργός Υποδομών και Μεταφορών, ή και οι δύο, 
όποτε εκείνοι κρίνουν. 

Άρθρο 2 

Αρμοδιότητες της Επιτροπής 
Η Επιτροπή είναι αρμόδια για: 
α.Το συντονισμό, την παρακολούθηση και την αξιολό¬ 
γηση της υλοποίησης των δράσεων του Εθνικού Σχεδίου 
Δράσης για την Εφοδιαστική (1θ9ί5ΐίο5), σύμφωνα με 
τις προβλεπόμενες προτεραιότητες, τους στόχους, τα 

αναμενόμενα αποτελέσματα, το χρονοδιάγραμμα, τα 
στάδια εφαρμογής και τους δείκτες αξιολόγησης των 
αποτελεσμάτων. 

β.Τον εντοπισμό των αδυναμιών και καθυστερήσεων 
σχετικών με την υλοποίηση του Εθνικού Σχεδίου Δράσης 
για την Εφοδιαστική (Ιος|ί5ΐίς5) και την επίλυση τυχόν 
προβλημάτων που προκύπτουν λόγω συναρμοδιότητας 
των Υπουργείων. 

γ. Την υποβολή προτάσεων περαιτέρω εξειδίκευσης, 
βελτίωσης και τυχόν αναθεώρησης των δράσεων και 
σταδίων εφαρμογής του Εθνικού Σχεδίου Δράσης για 
την Εφοδιαστική (Εοςίίΐίεδ). 

δ. Την υποβολή έκθεσης προόδου σε διμηνιαία βάση 
στους Υπουργούς Υποδομών και Μεταφορών και Οικο¬ 
νομίας και Ανάπτυξης, στην οποία θα αποτυπώνεται η 
πρόοδος υλοποίησης του Εθνικού Σχεδίου Δράσης για 
την Εφοδιαστική (Εοςίίΐίεδ). 

Άρθρο 3 

Λειτουργία της Επιτροπής 

1. Η Επιτροπή συγκαλείται από τον Πρόεδρό της, ο 
οποίος καθορίζει την ημερήσια διάταξη, καθώς και τον 
τόπο και το χρόνο της συνεδρίασης. 

2. Ο Πρόεδρος της Επιτροπής δύναται να προσκαλεί 
στις συνεδριάσεις της Επιτροπής δημόσιους λειτουργούς 
ή υπαλλήλουςτου δημοσίου τομέα, μέλη του Συμβουλίου 
Ανάπτυξης και Ανταγωνιστικότητας της Εφοδιαστικής, 
καθώς και φορείς των κοινωνικών εταίρων και του ιδι¬ 
ωτικού τομέα που δραστηριοποιούνται στον τομέα της 
εφοδιαστικής αλυσίδας. 

3. Οι αποφάσεις της Επιτροπής λαμβάνονται κατά πλει- 
οψηφία και καταγράφονται στα πρακτικά. 

4. Η γραμματειακή υποστήριξη της Επιτροπής παρέχε¬ 
ται από τη Γενική Γραμματεία του Υπουργείου Υποδομών 
και Μεταφορών. 


5. Στα μέλη της Επιτροπής δεν καταβάλλεται οποιαδή¬ 
ποτε αμοιβή ή αποζημίωση. 

Άρθρο 4 

Ομάδες Εργασίας 

1. Για την υποβοήθηση των επιμέρους δραστηριοτή¬ 
των της, η Επιτροπή μπορεί να συνιστά υποστηρικτικές 
Ομάδες Εργασίας, σύμφωνα με τους τομείς πολιτικής 
και τις δράσεις που έχουν εγκριθεί στο Εθνικό Σχέδιο 
Δράσης. 

2. Στις Ομάδες Εργασίας συμμετέχει εξειδικευμένο 
προσωπικό του δημοσίου τομέα. Μέλη του Συμβουλίου 
Ανάπτυξης και Ανταγωνιστικότητας της Εφοδιαστικής ή 
και ιδιώτες εμπειρογνώμονες δύνανται να προσκαλού¬ 
νται στις συνεδριάσεις χωρίς δικαίωμα ψήφου, ανάλογα 
με το αντικείμενο εργασίας της Ομάδας Εργασίας. 

3. Η ακριβής σύνθεση, οι αρμοδιότητες, ο τρόπος λει¬ 
τουργίας και η διάρκεια των ομάδων εργασίας καθορί¬ 
ζονται με απόφαση της Επιτροπής. 

4. Τα μέλη των Ομάδων Εργασίας της προηγούμενης 
παραγράφου δεν λαμβάνουν καμία πρόσθετη αμοιβή 
ή αποζημίωση. 

Άρθρο 5 

Έναρξη ισχύος-Δημοσίευση 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2017 

Ο Πρωθυπουργός 

ΑΛΕΞΙΟΣ Π.ΤΣΙΠΡΑΣ 



ΕΘΝΙΚΟ 

ΤΥΠΟΓΡΑΦΕΙΟ 

